# Raport Monitorimi

# Strategjia Ndërsektoriale për Shoqërinë e Informacionit

# për periudhën 2007-2013

# Pasqyra e lëndës

Pasqyra e lëndës 2

Shkurtimet 2

Parathënie 3

1.Vlerësimi i perfomancës 3

Objektivi 1 3

Objektivi 2 3

Objektivi 3 16

Objektivi 4 18

2.Shpjegim i sistemit të monitorimit 3

Sistemi ekzistues i monitorimit në ministri dhe tek agjencitë nën varësi 3

Plani i punës për forcimin e sistemit të monitorimit 3

Shtojca – Shpjegim i treguesve 3

Indikatori - Objektivi 1 3

Indikatori - Objektivi 2 3

Indikatori - Objektivi 3  3

Indikatori (në të ardhmen) - Objektivi 4

# Shkurtimet

|  |  |
| --- | --- |
|  |  |
| PBA | Programi buxhetor afatmesëm |
| PShIP | Planifikimi i Shpenzimeve Publike dhe Investimeve  Investment Planning |
| RPP | Rishikimi i Politikës së Programit |
| TIK | Teknologjitë e Informacionit dhe Komunikimit |
| AKSHI | Agjencia Kombëtare e Shoqërisë së Informacionit |
| INSTAT | Instituti i Statistikave |
| DEBASKON | Departamenti i Bashkërendimit të Strategjive dhe Koordinimit të Ndihmës së Huaj |
| AKEP | Autoriteti i Komunikimeve Elektronike dhe Postare |
| UNPAN | United Nations Public Administration Network |
| ITU | Organizata Botërore e Telekomunikacioneve |
| IDI | Indeksi i Zhvillimit për TIK |
| BE | Bashkimi Europian |
| IPA | Instrumenti i Para Aderimit |

# Parathënie

Zhvillimi i shoqërisë së informacionit është një nga prioritetet kryesore të Qeverisë shqiptare. Strategjia Kombëtare për Zhvillim dhe Integrim përcaktoi disa objektiva të rëndësishëm për zhvillimin e teknologjisë së informacionit dhe komunikimit të cilat u pasuruan dhe u detajuan me Strategjinë ndërsektoriale për Shoqërinë e informacionit të miratuar me VKM nr. 59 më 21 Janar 2009.

E ndërgjegjshme për rolin e TIK në zhvillimin e shoqërisë dhe rritjen ekonomike, por dhe në përmbushjen e objektivave për një qeverisje më të mirë përmes rritjes së transparencës dhe pjesëmarrjes së qytetarëve dhe biznesit në vendimarrje, Qeveria ka ndërmarrë një sërë aktivitetesh dhe ka kryer një sërë hapash për zhvillimin e shoqërisë së informacionit si në drejtim të qeverisjes elektronike, biznesit elektronik të e-edukimit etj.

Objektivat kryesore të Strategjisë Ndërsektoriale të Shoqërisë së Informacionit janë:

* Zhvillimi i infrastrukturës së Teknologjisë së Informacionit
* Nxitja e qeverisjes së mirë përmes shërbimeve online moderne
* Politikat në fushën e edukimit dhe njohurive
* Politikat në drejtim të biznesit elektronik (E-Biznes)
* Kuadri ligjor dhe institucional
* Legjislacioni për shoqërinë e Informacionit
* Kuadri institucional për zhvillimin e shoqërisë së informacionit
* Një shoqëri informacioni e sigurtë

Në vitin 2007 u vendos krijimi i Agjencisë Kombëtare të Shoqërisë së Informacionit (AKSHI), si një institucion me buxhetin e saj dhe nën varësinë e drejtpërdrejtë të Kryeministrit. Misioni i AKSHI-t është koordinimi i zhvillimit dhe administrimit të sistemeve shtetërore të informacionit dhe promovimin e zhvillimit të Shoqërisë së Informacionit në Shqipëri.

Pas zgjedhjeve parlamentare të 28 Qershorit 2009, një nga objektivat kryesore të programit të qeverisë për periudhën 2009-2013 është “Shqipëria në moshën Dixhitale”. Për drejtimin e procesit te dixhitalizimit dhe zhvillimit të shoqërisë së informacionit është ngarkuar Ministri për Inovacionin dhe Teknologjinë e Informacionit dhe të Komunikimit.

Është bërë një përparim i mirë në procesin e miratimit të legjislacionit të shoqërisë së informacionit, në përputhje me standardet e BE, ku mund të përmendim miratimin e ligjeve:

* “Për Komunikimet Elektronike”
* “Për Nënshkrimin Elektronik”
* “Për dokumentin elektronik”
* “Për Tregtinë Elektronike”
* “Për Mbrojtjen e të Dhënave Personale”
* “Per krimin kibernetik”
* “Për bazat e te dhenave shteterore”.

Shkollat publike, në 4 vitet e fundit, janë të pajisura me laboratorë kompjuterikë, të lidhur me Internet broadband dhe janë hartuar e përshtatur kurrikulat për TIK dhe përmes mediumit të TIK.

Regjistri Kombëtar civil është dixhitalizuar.

Sistemi i prokurimit elektronik është zbatuar që nga fundi i vitit 2007 dhe aktualisht të gjitha prokurimet publike realizohen në mënyrë elektronike.

Shërbimi i Taksës elektronike është ofruar në vend që nga viti 2008. Deklarata doganore bëhet në mënyrë elektronike.

Regjistrimi i bizneseve bëhet me "one stop shop", që prej vitit 2007 në Qendrën Kombëtare të Regjistrimit dhe së fundmi për marrjen e licensave në Qendrën Kombëtare të Liçensimit.

Projekti për ngritjen e pikave te aksesit për publikun në të gjitha Zyrat e Postës Shqiptare është ne implementim.

Qeveria shqiptare inicioi programin "Shqipëria dixhitale" si pjesë e programit të saj për periudhën 2009-2013. "Shqipëria dixhitale" nuk ka në thelb të saj përdorimin e kompjuterit, sistemet e bazave të të dhënave në internet dhe faqet- web edhe pse të gjitha këto janë të rëndësishme. Por ka të bëjë me përdorimin e tyre për të nxitur qeverisje efektive dhe politika demokratike, të gjithëpërfshirjes. Dhe sidomos ka të bëjë me ofrimin e shërbimeve krejt të reja edhe për imagjinatën e sotme. Por fakti që kemi ecur në disa drejtime nuk do të thotë se kemi bërë mjaftueshëm. Në ofrimin e shërbimeve elektronike jemi ende larg ofrimit të plote të tyre në mënyrë interaktive.

Gjatë vitit 2011 u punua për hartimin e planit të ri të veprimit të Strategjisë ndërsektoriale të shoqërisë së informacionit. Ky plan veprimi u miratua me Vendimin e Këshillit të Ministrave nr. 586 dt.3.8.2011 dhe përfshin aktivitete për zhvillimin e shoqërisë së informacionit për periudhën 2011-2013.

Për vitin 2012, MITIK parashikon hartimin e dy dokumenteve shumë të rëndësishëm:

1. Hartimi i politikës kombëtare për zhvillimin e komunikimeve me brez të gjerë
2. Hartimin e strategjisë së re “Shqipëria Digjitale”, e cila do të jetë një strategji gjithëpërfshirëse per periudhen 2013-2020.

Zhvillimi i një procesi monitorimi dhe vlerësimi i vazhdueshëm i rezultateve të arritura në zhvillimin e shoqërisë së informacionit, është i domosdoshëm për të bërë vlerësimin dhe përcaktimin e politikave në të ardhmen dhe planet strategjike. Në përpunimin dhe vlerësimin e këtyre treguesve strategjia ka përcaktuar bashkëpunimin me INSTAT dhe institucionet e tjera që përgjigjen për mbledhjen e përpunimin e treguesve statistikore në fushën e teknologjisë së informacionit.

Kjo strategji mbulon periudhën kohore nga 2008-2013 duke përfshirë këtu edhe periudhën e fazës përgatitore të saj. Strategjia është e shoqëruar me një plan veprimi i cili përcakton dhe institucionet përgjegjëse për kryerjen e aktiviteteve të përcaktuara dhe përmbushjen e objektivave. Procesi i implementimit të strategjisë udhëhiqet nga një grup ndërinstitucional që drejtohet nga Ministri për Inovacionin dhe Tekonologjinë e Informacionit dhe Komunikimit.

Meqenëse strategjia ndërsektoriale për shoqërinë e informacionit është miratuar në fillim të vitit 2009, periudha e monitorimit të saj (sipas udhezimit të DEBASKON) reduktohet mjaft (Mars –Dhjetor 2009), ndërsa ndërlidhja me programet e përfshira në PBA nuk është vetëm pjesërisht e mundur pasi:

# Vetë strategjia në KAPITULLIN IV. “ Burimet e financimit, Monitorimi dhe vlerësimi” në pikën 4.1 “Burimet e financimit” ka përcaktuar se:

# “*Nga secila ministri e linjës/institucion buxhetor përgjegjëse për implementimin e strategjisë, gjatë procesit të planifikimit buxhetor afatmesëm PBA, do të bëhet specifikimi i produkteve, aktiviteteve dhe kostove të tyre për llogari të TIK. Kjo do të bëjë të mundur evidentimin dhe monitorimin e qartë të nivelit real të angazhimit të tyre dhe përmbushjes së objektivave të kësaj strategjie”.*

* Për periudhën 2007-2009 nuk kemi pasur në PBA programe të veçanta për TIK ose programe të lidhura me zbatimin e strategjisë ndërsektoriale për shoqërinë e informacionit. Në shumë raste kanë qënë pjesë integrale e programeve të tjera sipas çdo institucioni.
* AKSHI ka projekte të miratuara në vitin 2008 dhe 2009, por ato janë vetëm pjesore për shoqërinë e informacionit.
* MITIK – institucion i ri i krijuar në Prill 2010 aktualisht nuk është pjesë e PBA-së.
* Për periudhën 2012-2013 është parashikuar përfshirja në programin buxhetor të projektit “Shqipëria dixhitale” e cila përputhet me objektivat e qeverisë për zhvillimin e shoqërisë së informacionit dhe realizimin e aktiviteteve të parashikuara në Planin e ri të Veprimit të miratuar.

Objektivat e përcaktuar për monitorimin e strategjisë na drejtojnë në tre programe të mundshme për t’u perfshirë në PBA-në që do të hartohet për periudhën në vijim (2012-2014) si më poshtë:

#### Zhvillimi i infrastrukturës TIK

#### Zhvillimi i qeverisjes elektronike

#### Zhvillimi i biznesit elektronik

# Vlerësimi i perfomancës

|  |
| --- |
| **Objektivi 1**  Përmirësimi i infrastrukturës kombëtare të teknologjisë së informacionit dhe komunikimit si shtylla kryesore e një zhvillimi të shpejtë të Shoqërisë së Informacionit dhe rritjes së gatishmërisë elektronike. |

#### **Indikatori që mat objektivin:**

Për ndjekjen e realizimit të këtij objektivi janë përcaktuar katër indikatorë si më poshtë:

**Indikatori 1:** Rritja e penetrimit të telefonisë fikse nga 9.25% në vitin 2007 në 12% në fund të vitit 2011.

**Indikatori 2:** Rritja e shkallës së penetrimit të telefonisë së levizshme nga 73.2 % në vitin 2007 në 185% në fund të vitit të 2011.

**Indikatori 3**: Rritja e përqindjes së popullsisë që përdor internetin nga 15.4 % në vitin 2007 në 45% në fund të 6-mujorit të parë të 2011.

**Indikatori 4:** Rritja e Përqindjes së penetrimit të broadband nga 0.33% në vitin 2007 në 6.2% në fund të vitit 2011..

#### **Arritjet**

Në vitin 2008 u miratua Ligji “Për komunikimet elektronike” i cili lehtësoi hyrjen në treg të operatorëve të rinj përmes regjimit të autorizimit të përgjithshëm. Numri i sipërmarrësve të cilët kanë njoftuar AKEP për ofrimin e rrjeteve dhe shërbimeve të komunikimeve elektronike deri në 01.1.2012 është 203, në krahasim me 152 që ishte në fund të vitit 2009 nga keta kemi:

* Katër kompani celulare (AMC,Vodafone Albania, Eagle Mobile dhe Plus operatori i katërt i telefonisë celulare)
* 83 sipërmarrës të telefonisë fikse, Albtelecom operatori kryesor i telefonise fikse me 76% të numrit total të pajtimtarëve të telefonisë fikse.
* 130 ofrues të shërbimit të Internetit, ISP

Indikatoret e vendosur për matjen e këtij objektivi janë pjesë e Objektivave të Zhvillimit të Mijëvjeçarit sikurse prezantohen në tabelën e mëposhtme.

|  |  |  |  |  |  |  |  |
| --- | --- | --- | --- | --- | --- | --- | --- |
| **Indikatori** | **Burimi dhe periodiciteti** | **Përgjegjësia institucionale** | **Njësia** | **Niveli i synuar për 2015 në nivel Evropian** | **Niveli i Indikatorit në 2008 ose në vitin më të afërt** | **Niveli i rishikuar i synuar për 2015** | **Përgjegjësia institucionale** |
| 1. Numri i telefonave fiks për 100 banorë | të dhëna admin. çdo vit | MITIK/AKSHI | % | 58 | 10.29 | 20 | MITIK |
| 2. Numri i telefonave celular për 100 banorë | % | 78 | 95 | 110 |
| 3. Numri i përdoruesve të Internetit për 100 banore | MITIK/AKSHI | % | 35 | 14.9 (06) | 35 | AKSHI |

Ofrimi i aksesit në infrastrukturën e TIK

Zhvillimi i infrastrukturës të TIK shihet e lidhur ngushtë me rritjen e shkallës së penetrimit të telefonisë fikse dhe asaj të lëvizshme dhe rritjen e penetrimit të Internetit. Një vëmendje gjithnjë e më e madhe është duke iu kushtuar penetrimit të lidhjeve me brez të gjerë.

**Telefonia celulare**

Në fund të vitit 2011, numri i përdoruesve të telefonisë së lëvizshme arriti në 5,200,000 pajtimtarë e cila përbën një normë penetrimi prej 185%, që është 15% më e lartë se fundi i 2010. Numri i përdoruesve celulare është rritur me 690.000 përdorues më shumë krahasuar me numrin e pajtimtarëve në fund të vitit 2010.

**Telefonia fikse**

Numri i pajtimtarëve të telefonisë fikse (të Albtelecom dhe Operatorëve Alternativë në fund të vitit 2011), rezulton të jetë rreth 339 mijë pajtimtarë , nivel i cili përbën një rritje të numrit të pajtimtarëve si pasojë e shtimit të numrit të pajtimtarëve të operatorëve alternativë dhe prezantimit të shërbimit telefoni fikse nga operatori AMC. Kemi një uljë të pajtimtarëve të Albtelecom me 19 mijë ose 7% në krahasim me vitin 2010, ndërkohë numri i pajtimtarëve të operatorëve alternativë është rritur me 26 mijë ose 49% në krahasim me vitin 2010. Në total penetrimi i telefonisë fikse është rritur 2.2% në vitin 2011 në krahasim me vitin 2010. Norma e penetrimit (numri i linjave fikse për 100 banorë) në fund të vitit 2010 arriti ne 12 % .

Në grafikun e mëposhtëm jepet penetrimi telefonik fiks dhe celular në vitet e fundit.

**Interneti**

Deri në fund të vitit 2011 janë 130 sipërmarrës që kanë njoftuar   
AKEP –in për ofrimin e shërbimit të aksesit në Internet.

Sipas të dhënave më të fundit nga operatoret dhe vlerësimeve të AKEP-it, numri i familjeve që kanë akses në Internet me bandë të gjerë është rreth 161 mije apo afërsisht 22 % e familjeve, ndërsa janë rreth 14 000 pajtimtarë biznesi.

* 1. Bazuar në këto të dhëna, numri i linjave me brez te gjerë për 100 banorë është rreth 6.2%, krahasuar me 3.7% që ishte në fund të vitit 2010 dhe 0.33% në fund të vitit 2007. Numri i pajtimtarëve (lidhjeve) me brez të gjerë bazohet në lidhjet nëpërmjet ADSL, kabel koaksial, fibër optike dhe pajtimtarët me modem dhe USB të 3G. Situata në fund të vitit 2011 tregon për një rritje të konkurencës në këtë treg, duke u zvogëluar pjesa e tregut të Albtelecom, dhe rritur pjesëmarrja e operatorëve alternative dhe të operatorëve celulare me mobile broadband mbështetur në 3G.
  2. Numri i pajtimtarëve celularë (me kontratë dhe me parapagim) për gjysmën e parë të 2011, që kanë akses në internet nëpërmjet aparatit celular me GPRS/EDGE ishte 832 mije përdorues.
  3. Në fund të vitit 2011 kemi 280 mijë përdorues të shërbimit 3G me një rritje më shumë se dyfishi vetëm në gjashtë muaj, kur në 6-mujorin e parë të 2011 kishim rreth 112 mijë përdorues.

Mbi bazën e këtyre të dhënave, shkalla e përdorimit të Internetit për gjashtëmujorin e parë të vitit 2011, numri i përgjithshem i përdoruesve (jo pajtimtarëve) për 100 banorë vlerësohet në 45%.

Në të dhënat statistikore për vitit 2011, rezulton se ka një rritje të infrastrukturës me fibër optike në rreth 3000 km në të gjithë vendin.

#### **Ndikimi i investimeve**

Sektori i komunikimeve elektronike në Shqipëri është liberalizuar plotësisht. Roli i qeverisë në zhvillimin e infrastrukturës kombëtare TIK ka qënë në krijimin e një kuadri ligjor dhe një ambienti rregullator nxitës për investime dhe zhvillimin e konkurencës.

Të ardhurat totale të sipërmarrësve të autorizuar nga AKEP, sipas statistikave të publikuara nga AKEP për vitin 2010 ishin 57087 milion lekë, të cilat përbëjnë një reduktim me 7.2% krahasuar me 2009 kur të ardhurat ishin 61578 milion lekë. Reduktimi i të ardhurave është në tendencë të kundërt me vëllimin e shërbimeve të cilat janë rritur ndjeshëm gjatë 2010.

Dhënia e autorizimeve individuale për 3G është shoqëruar me ngritjen e rrjetit të ofrimit të të dhënave me brez të gjerë.

#### **Faktorët pengues**

Situata aktuale tregon që kemi një penetrim tepër të ulët të telefonisë fikse dhe lidhjeve broadband. Si faktorë pengues për këtë mund të renditim:

* Penetrimi tepër i ulët i telefonisë redukton mundësinë e përdorimit të teknologjisë ADSL dhe si rezultat një penetrim të ulet të lidhjeve fikse broadband
* Prezantimi i teknologjive ëireless 3G vetëm në fund të vitit 2010 dhe zgjerimi i rrjetit gjatë vitit 2011.
* Mungesa e autorizimeve për Wimax dhe mosshfrytëzimi potencial i frekuencave të lira
* Mungesa e një programi kombëtar për zhvillimin e broadbandit , në përputhje me praktikat më të mira të BE-së dhe vendeve të zhvilluara
* Nevoja e aplikimit të masave rregullatore për bashkë përdorimin dhe hapjen e aksesit në rrjetin lokal
* Nevoja e rregullimit të të drejtës së kalimit për infrastrukturën e komunikimeve elektronike
* Nevoja e investimeve për rrjetet e infrastrukturës me brez të gjerë (fibër optike) etj.

|  |
| --- |
| **Objektivi 2**  Zhvillimi i qeverisjes elektronike dhe ofrimi i shwrbimeve publike interaktive nwpwrmjet Internetit pwr qytetarin dhe biznesin |

#### **Indikatori që mat objektivin:**

Për ndjekjen e realizimit të këtij objektivi janë përcaktuar dy tregues si më poshtë:

**Indikatori 1**: Ofrimi në mënyrë interaktive[[1]](#footnote-1) i shërbimeve publike për individët dhe biznesin është rritur nga 0% në 2007 në 35% në 2011.

**Indikatori 2**: Indeksi i gadishmërisë së qeverisjes elektronike sipas UNPAN në vitin 2008 ishte 0.4670[[2]](#footnote-2) dhe në vitin 2012 ishtë 0.5161.

#### **Arritjet**

## ***Ofrimi i shërbimeve të qeverisjes elektronike***

Dokumenti i strategjisë miratuar me VKM nr. 59 datë 21.1.2009 në lidhje me shërbimet e qeverisjes elektronike mbështetet në përcaktimin e BE për 20 shërbimet bazë publike të miratuara nga Këshilli i Tregut të Brendshëm të BE-së më 12 Mars 2001. Njëzet shërbimet bazë të qeverisjes elektronike ndahen në 12 shërbime Qeveri-Qytetarë dhe 8 shërbime Qeveri-Biznes.

Niveli aktual i sofistikimit të shërbimeve të qeverisjes elektronike në veçanti për qytetarët është 1 dhe 2, kryesisht në shpërndarje informacioni dhe interaktiv njëdrejtimësh (shkarkim formularësh). Për biznesin niveli i sofistikimit është më i lartë.

Në periudhën që analizojmë ka patur progres në prezantimin e gjithë shërbimeve bazë nëpërmjet internetit në nivel qëndror, rreth 80% e shërbimeve bazë ofrohen në nivelet 1 dhe 2.

Krijimi i portalit www. e-albania.al, është një mundësi e mirë për ofrimin e shërbimeve publike për qytetarin mbi parimin e “one stop shop”.

Megjithatë ka një diferencë të madhe midis ofrimit të shërbimeve për biznesin ndaj atyre për qytetarin. Ka një diferencë të ndjeshme me nivelin mesatar të BE. Ka vetëm katër shërbime të ofruara në mënyrë interaktive. Ende larg plotësimit të objektivit të strategjisë për të pasur shërbime moderne plotësisht interaktive brenda vitit 2013.

Nuk ka ende asnjë shërbim për qytetarët te ofruar plotesisht online, niveli i shërbimeve për biznesin të ofruara online është 50%. Niveli mesatar i sofistikimit për të 20 shërbimet ne nivel qendror vleresohet të jetë deri ne 60% kundrejt 83% që është mesatarja e BE-se për vitin 2009.


Në lidhje me shtrirjen e shërbimeve të qeverisjes elektronike në nivelin lokal aktualisht nuk ka ndonje vlerësim pasi dhe numri i autoriteteve lokale (bashki, komuna) që kanë faqet e tyre të internetit është i kufizuar.

Duke iu referuar 20 shërbimeve bazë publike si dhe modelit me katër faza zhvillimi, monitorimi periodik i zhvillimit të shërbimeve të qeverisjes elektronike tregon se në pjesën më të madhe, shërbimet Qeveri-Qytetarë ofrohen në nivelet e para të sofistikimit, pra kryesisht në dhënie informacioni dhe shkarkim formularësh që i korrespondojnë përkatësisht nivelit 1 dhe 2 të sofistikimit sikurse jepet në grafikun më poshtë:




Në lidhje me shërbimet e ofruara për biznesin është bërë një progres i ndjeshëm. Shërbimet e taksës elektronike, prokurimi elektronik dhe deklarimi doganor ofrohen sot në nivelet e larta të sofistikimit dhe në mënyre të plote interaktive. Ndërkaq shërbimet e tjera për biznesin mbeten kryesisht në nivelin 2.

Në grafikun e mëposhtëm jepet stadi aktual i ofrimit të sherbimeve online në BE (në vendet e BE është kaluar në modelin me pesë nivele sofistikimi). Për të bërë një krahasim me situatën ku ndodhemi me vijë të kuqe paraqitet vleresimi per nivelin e sofistikimit te sherbimeve te qeverisjes elektronike ne Shqiperi. Nëse do t’i referoheshim ofrimit të shërbimeve në nivel qendror mund të qëndrojmë ne 60% por po te konsiderojmë dhe ofrimin në nivel lokal kjo % do të ishte më e ulët.



ALB

Shkalla e sherbimeve te qeverisjes elektronike te ofruara plotesisht online jepet ne grafikun me



ALB

Në këtë grafik paraqitet situata e shërbimeve të ofruara plotësisht online. Këtu janë konsideruar vetëm shërbimet që kanë arritur fazën më të lartë të sofistikimit (në rastin e Shqipërisë në modelin me katër nivele) dhe është bërë mesatarja e thjeshtë aritmetike. Pra vetëm katër nga 20 shërbime baze ofrohen në nivelin më të lartë të sofistikimit. Kjo tregon që jemi larg me objektivin e vendosur në strategji që brenda vitit 2013 të ofrojmë shërbime moderne plotësisht interaktive.

***Faktorwt pengues***

Në faktorët pengues në realizimin e qeverisjes elektronike do të përmendim:

* Fillimi i proceseve për zhvillimin e qeverisjes elektronike në Shqipëri daton vonë. Në vendet e BE-së fillimi i ketyre proceseve vjen me miratimin e eEurope Action Plan në vitin 2002 dhe monitorimet e para janë në vitin 2004
* Në vitin 2003 në Shqipëri kemi tentativën e parë për qeverisjen elektronike me miratimin e strategjisë për TIK, por ndërkaq shumë ministri nuk kishin as web-site për të prezantuar informacion nëpërmjet internetit
* Kosto e lartë e investimeve fillestare për krijimin e sistemeve elektronike për ofrimin e shërbimeve online
* Penetrimi tëpër i ulët i internetit është një faktor tjetër pengues për zhvillimin e qeverisjes elektronike dhe sigurimin e shpërndarjes së informacionit online
* Mungesa deri vonë e standarteve për zhvillimin e faqeve web
* Mos respektimi i rregullave standarteve nga Ministritë e Linjës për desinjimin e faqeve zyrtare
* Mungesa e personave përgjegjës për përditësimin dhe pasurimin e informacionit të publikuar online.etj

Të gjitha këto bëjnë që distanca kohore për kapërcimin e digital divide të jetë më e madhe në krahasim me vendet e tjera.

**Objektivi 3**

Përmirësimi i cilësisë dhe sasisë së informacionit të disponueshem për marrjen dhe përpunimin e informacionit dhe shërbimeve publike online duke synuar rritjen e pjesëmarrjes së qytetarëve dhe përgjegjshmërinë e administratës publike.

#### **Indikatori që mat objektivin:**

Për ndjekjen e realizimit të ketij objektivi janë përcaktuar dy tregues si më poshtë:

**Indikatori 1:** Rritja e pjesëmarrjes në qeverisje përmes monitorimit të e-participation index sipas raportit të UN nga 0.0227 në vitin 2008 në 0.1053 në vitin 2012.

**Indikatori 2**: Çmimi i shportës të teknologjisë së informacionit dhe komunikimit është ulur me 40% nga viti 2007 në vitin 2010[[3]](#footnote-3).

Monitorimi i pjesëmarrjes në qeverisje përmes indeksit të pjesëmarjes elektronike është një tregues shumë i rëndesishëm që vlerëson efektivitetin e qeverisjes elektronike dhe shkallën e transparencës dhe përgjegjshmërisë në qeverisje. Duke u nisur nga situata aktuale e këtij indeksi do vijohet me planifikimin e synimit dhe monitorimin për vitet në vijm.

***Vleresimi i shportes se Çmimeve per TIK sipas ITU/IDI***

Sigurimi i aksesit në shërbimet e TIK është njera anë shumë e rëndësishme për zhvillimin e shoqërisë së informacionit si një shoqëri ku të gjithë kanë mundësinë të përfitojnë nga TIK. Jo më pak e rëndësishme është analiza e përballueshmërisë së marrjes së këtyre shërbimeve apo aksesit në këto shërbime. Nuk është e lehtë të bësh vlerësime për shkallën e përballueshmërisë së shërbimeve të TIK aq më tepër kur ofrimi i shërbimeve sot bëhet me një larmi paketash dhe teknologji e ofrues të ndryshëm konkurente shërbimi.

Në lidhje me shërbimet e telefonisë së lëvizshme mund të na vijë në ndihmë raporti i fundit i Cullen International. Një vlerësim më i gjerë të shportave për TIK është bërë nga ITU (Organizata Boterore per Telekomunikacionet) “Measuring the Information Society” 2011. Në këtë raport shprehet se Shqipëria ka arritur zhvillime të jashtëzakonshme në nën-indeksin e aksesit. Në veçanti raporti i ITU nënvizon uljen në nivel global të çmimeve për shërbimin e Internetit Broadband. Më poshtë jepen të dhënat për Shqipërinë bazuar në raportin e ITU[[4]](#footnote-4):

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Rank | Economy | ICT price Basket | | Fixed telephony price sub basket si % GNI/capita | | Mobile telephony price sub basket si % GNI/capita | | Fixed broadband price sub basket si % GNI/capita | | GNI per capita (US$) |
| 89 | Albania | **2010** | **2008** | **2010** | **2008** | **2010** | **2008** | **2010** | **2008** | **2009 ose me vone** |
| 4.30 | 7.7 | 1.9 | 1.3 | 7.7 | 12.6 | 3.2 | 9.2 | 4000 |
| **Ndryshimi** | | **ulur 40%** | | **rritur 17%** | | **ulur 50%** | | **ulur 55%** | |  |

Sipas të dhënave të mësipërme duket që çmimet e shportës së TIK në tërësi kanë pasur një ulje në nivel 40%. Çmimet e nënshportës për telefoninë fikse kanë një rritje me 17% gjë kjo që duhet të lidhet me efektet e ribalancimit të tarifave të Albtelecom. Nënshporta e telefonisë celulare rezulton me një ulje prej 50% ndërsa çmimi i nënshportës për lidhjen fikse broadband me një ulje prej 41%. Këto të dhëna tregojnë një trend pozitiv në drejtim të uljes së çmimeve për telefoninë dhe internetin. Megjithatë do të duhet një analizë e detajuar e vetë përmbajtjes së shportës TIK të ITU për të dhëne në vlerësim më të saktë për vendin tonë.

#### **Ndikimi i investimeve**

Nuk ka investime të drejtpërdrejta që lidhen me monitorimin e indikatorit të parë. Impakti në këtë indeks lidhet me rritjen e përgjegjshmërisë së administratës publike në lidhje me qytetarin. Është e nevojshme investimi në burimet njerëzore në administratën publike për të kuptuar më mirë mënyrën e komunikimit me biznesin dhe qytetarin përmes shërbimeve publike interaktive.

Në lidhje me indikatorin e dytë, investimet janë të lidhura me sektorin privat. Politikat e ndjekura nga qeveria për liberalizimin e tregut të komunikimeve elektronike, privatizimin e kompanisë Albtelecom dhe Eagle Mobile në vitin 2007, kanë sjellë rritjen e konkurencës dhe investimeve private në rrjetet e komunikimeve elektronike si pasojë uljen e çmimeve të shërbimeve të ofruara për marrjen e aksesit në Internet.

#### **Faktorët pengues**

Në rritjen e pjesëmarrjes së qytetarëve dhe biznesit në qeverisjen elektronike ndikojnë shumë faktorë. Me anë të treguesve të vendosur për matjen e këtij objektivi është synuar të ndiqet në vijim shkalla e informimit, mundësia e dhënë për konsultim dhe konsiderimi në vendimarrje të qytetarëve dhe biznesit.

Kjo do të bëhet me anë të indikatorit të e-pjesëmarrjes që është pjesë e raportit periodik të UN.

Faktorë pengues do të shikonim:

* Niveli i ndërgjegjësimit dhe njohurive të përdoruesve për TIK
* Nevoja e edukimit dhe kualifikimeve për qytetarin dhe biznesin në lidhje me TIK dhe shërbimet e qeverisjes elektronike
* Nevoja e kualifikimit dhe trajnimit të vazhdueshëm të administratës publike në lidhje me qeverisjen elektronike
* Rritja e përgjegjshmërisë së administratës publike në marrëdhenie me qytetarin
* Nevoja e promovimit të shërbimeve të qeverisjes elektronike
* Lehtësimi i proceseve përmes parimit me një ndalesë “one stop shoping”

Në lidhje me indikatorin e dytë i cili ka të bëjë me mundësinë e përballueshmërisë së marrjes së shërbimeve nëpërmjet internetit, si faktorë pengues do të renditim:

* Zhvillimi i pamjaftueshëm i infrastrukturës dhe konkurenca në fazat e hershme në tregun e TIK

|  |
| --- |
| **Objektivi 4**  Përmirësimi dhe zhvillimi i mëtejshëm i TIK dhe biznesit elektronik (e-biznes). |

#### **Indikatori që mat objektivin:**

Për ndjekjen e realizimit të këtij objektivi janë përcaktuar këta tregues:

**Indikatori 1**: Përqindja e ndërmarrjeve/bizneseve që përdorin internet është rritur nga XX% në 2007 në YY% në 2009.

**Indikatori 2:** Përqindja e tregëtisë elektronike është rritur me XX% nga 2007 në 2009.

#### **Arritjet**

Në lidhje me shërbimet e ofruara për biznesin është bërë një progres i ndjeshëm. Shërbimet e taksës elektronike, prokurimi elektronik dhe deklarimi doganor ofrohen sot në nivelet e larta të sofistikimit dhe në mënyre të plote interaktive. Ndërkaq shërbimet e tjera për biznesin mbeten kryesisht në nivelin 2.

Krijimi i portalit e-Albania.al, [www.e-albania.al](http://www.e-albania.al) ka krijuar mundësinë e marrjes së informacionit për shërbimet publike bazë në një pikë të vetme. Në këtë faqe ofrohet informacion në rrugë elektronike për një sërë shërbimesh të nevojshme për qytetarët, biznesin dhe qeverinë.

#### Duhet theksuar se nga ana e qeverisë është punuar për krijimin e kushteve për zhvillimin e tregtisë elektronike. Kjo gjë reflektohet me plotesimin e kuadrit ligjor për nënshkimin elektronik, tregtinë elektronike.

#### **Ndikimi i investimeve**

Investimet e bera ne drejtim te biznesit elektronik kryesisht jane fokusuar ne permiresimin e klimes se biznesit dhe reformes rregullatore per biznesin. Keto investime cuan ne krijimin e QKR-se, QKL-se, ngritjen e sistemit te prokurimit elektronik, sistemin e taksave elektronike etj.

Nje vleresim i investimeve te kryera ne kete drejtim duhet te plotesohet ne bashkepunim me ministrite pergjegjese.

#### **Faktorët pengues**

# Duke qene se ku objektiv dhe indikatoret e perfshire ne te do te monitorohen ne te ardhmen dhe analiza e fakotreve pengues do te behet ne periudhat vijuese.

# Shpjegim i sistemit të monitorimit

### Sistemi ekzistues i monitorimit në ministri dhe tek agjencitë nën varësi

Procesi i implementimit të Strategjisë është parashikuar të realizohet në nivel lokal dhe kombëtar. Në nivel kombëtar, implementimi i komponentëve të Strategjisë i përket ministrive dhe departamenteve përkatëse, ndërsa në nivel lokal implementimi do të bëhet nga administrata publike lokale. Ky proces udhëhiqet nga Grupi Ndërinstitucional nën kryesimin e Ministrit per Inovacionin dhe Teknologjine e Informacionit dhe te Komunikimit. AKSHI luan rolin e koordinatorit për zhvillimin e shoqërisë së Informacionit.

Në këtë kuadër AKSHI ka përpunuar një manual shpjegues sipas modelit të BE-së për ndjekjen e zhvillimit të shërbimeve të qeverisjes elektronike dhe ka mbledhur të dhëna periodike nga ministritë e linjës për këtë.

Për të dhënat e infrastrukurës TIK është operuar me të dhënat statistikore të mbledhura dhe publikuara nga AKEP.

Monitorimi i plotë i treguesve të shoqërisë së informacionit sikurse është përcaktuar në strategji kërkon angazhimin e INSTAT me kryerjen e anketave periodike. Deri në fund të vitit 2009, INSTAT nuk i ka pasur pjesë të programit të saj monitorimin e këtyre treguesve. Në vitin 2010, INSTAT ka përfshirë në anketat periodike të biznesit dhe Indikatorët për përdorimin e TIK.

### 

### Plani i punës për forcimin e sistemit të monitorimit

Shoqëria e informacionit është një fushë me ndikim horizontal pothuaj në të gjithë sektoret e ekonomisë dhe indikatorët e përfshirë për monitorimin e saj kanë spektër të gjerë dhe në një pjesë janë tregues të përbërë. Duke qënë një fushë relativisht e re dhe monitorimi i treguesve të shoqërisë së informacionit është në fazat e tij të para. Për më tepër për një pjesë treguesish përgjegjësia e ofrimit është e shpërndarë sikurse në ofrimin e shërbimeve të qeverisjes elektronike. Për këtë qëllim është i nevojshëm forcimi i monitorimit dhe i kapaciteteve monitoruese pranë institucioneve pergjegjese, rritja e bashkëpunimit dhe ndërveprimit ndërinstitucional për monitorimin më të kujdesshëm të të gjithë treguesve. Në të njëjtën kohë monitorimi më i detajuar i zhvillimit të qeverisjes elektronike në veçanti përfshirja në monitorim të të gjithë ofruesve të shërbimit në nivel qendror dhe lokal, por dhe shkallën e përdorimit të tyre mund të behet vetëm mbi bazën e anketimit.

Për këtë duhet planifikuar më vehte, monitorimi i treguesve të zhvillimit të shoqërisë së informacionit si dhe të përpunohet metodologjia e monitorimit në bashkëpunim me INSTAT.

Si pikënisje për metodologjinë e monitorimit të treguesve të mësipërm mund të shërbejë, metodologjia e EUROSTAT për shoqërinë e informacionit.

Nje pjesë e treguesve do të merren nga raportet e organizatave ndërkombëtare si UN apo ITU që bëjnë një vlerësim relativ të Shqipërisë me vendet e tjera. Një analizë e kujdesshme e të gjithë treguesve dhe nëntreguesve që kanë impakt në rezultatin e këtyre raporteve do të jetë e nevojshme në të ardhmen me qëllim përmirësimin e rezultateve dhe arritjen e objektivave.

Indikatorët e objektivit 4 të përshkruar më sipër do të maten në të ardhmen.

# Shtojcë – Shpjegim i treguesve

## Indikatorit - Objektivi 1

#### Indikatori1:Penetrimi i telefonisë fikse: Numri i linjave të telefonisë fikse për 100 banorë në përqindje.

#### Burimi i të dhënave

Në përgjithësi agjencia është përgjegjëse për matjen e të dhënave dhe/ose mbledhjen e tyre nga ofruesit direkt të shërbimeve, operatoret e telefonise fikse qe operojne ne vend. Lidhur me këtë tregues operatorët raportojnë periodikisht pranë AKEP. Janë përdorur raportet statistikore të publikuara nga AKEP në [www.akep.al](http://www.akep.al) si dhe komunikimet zyrtare midis MITIK dhe AKEP.

#### Zyrtari përgjegjës

Irena Malolli, Drejtor në Drejtorine e Strategjise dhe Plan Veprimit, në Agjencinë Kombëtare të Shoqërisë së Informacionit, email: irena.malolli@akshi.gov.al, telefon: 2277750. Ai/ajo do të sigurojë që të vijë fluksi i të dhënave dhe që Indikatori të rifreskohet dy herë në vit.

#### Indikatori 2: Penetrimi i telefonisë së lëvizshme: Është Indikatori që mat numrin e pajtimtarëve të telefonisë së lëvizshme për 100 banorë në përqindje.

#### Burimi i të dhënave

Në përgjithësi agjencia është përgjegjëse për matjen e të dhënave dhe/ose mbledhjen e tyre nga ofruesit direkt të shërbimeve, operatorët e telefonisë së levizshme që operojnë në vend. Lidhur me këtë tregues operatorët raportojnë periodikisht pranë AKEP. Janë përdorur raportet statistikore të publikuara nga AKEP në [www.akep.al](http://www.akep.al) si dhe komunikimet zyrtare midis MITIK dhe AKEP.

#### Zyrtari përgjegjës

Irena Malolli, Drejtor në Drejtorine e Komunikimeve Elektronike, ne Agjencine Kombetare te Shoqerise se Informacionit , e-maili: irena.malolli[@akshi.gov.a](mailto:@akshi.gov.ak)l, tel: 2277750. Ai/ajo do të sigurojë që të vijë fluksi i të dhënave dhe që Indikatori të rifreskohet dy herë në vit.

*Indikatori 3: Përqindja e* popullsisë që përdor internetin: Është Indikatori vleresues për numrin e përdoruesve të Internetit në 100 banorë. Me përdorues Interneti kuptohet çdo përdorues pavarësisht llojit të aksesit (lidhje ADSL, Ëireless, nga Internet Kafet apo telefoni celular) që e përdor Internetin të paktën një herë në muaj/tre muaj??

#### Burimi i të dhënave

Në përgjithësi agjencia është përgjegjëse për matjen e të dhënave dhe/ose mbledhjen e tyre nga ofruesit direkt të shërbimeve, operatoret e ofrimit të shërbimit internet që operojnë në vend (përfshirë ofrimin e lidhjeve ADSL nga operatorët e telefonisë fikse që operojnë në vend dhe ofrimin e internetit nga rrjetet e telefonisë celulare). Lidhur me këtë tregues operatorët raportojnë periodikisht pranë AKEP. Në vijim bëhet një vlerësim mbi numrin e përdoruesve duke u nisur nga % e pajtimtarëve familjarë dhe biznesit duke bërë një përafrim të përdoruesve mesatarë për çdo linjë.

#### Zyrtari përgjegjës

Irena Malolli, Drejtor në Drejtorine e Komunikimeve Elektronike, ne Agjencine Kombetare te Shoqerise se Informacionit , e-maili: irena.malolli[@akshi.gov.a](mailto:@akshi.gov.ak)l, tel: 2277750. Ai/ajo do të sigurojë që të vijë fluksi i të dhënave dhe që Indikatori të rifreskohet dy herë në vit.

#### Indikatori 4: Penetrimi i broadbandit: Është Indikatori qe mat numrin e linjave broadband per 100 banore ne Përqindje. Me lidhje broadband do te kuptojme aksesin e Internetit te ofruar mbi bazen e neutralitetit teknologjik me kapacitet minimal prej 256 kbit/s te pakten ne njerin drejtim (download/ Upload).

#### Burimi i të dhënave

Në përgjithësi agjencia është përgjegjëse për matjen e të dhënave dhe/ose mbledhjen e tyre nga ofruesit direkt të shërbimeve, operatoret e ofrimit te sherbimit internet. Lidhur me kete tregues operatoret raportojne periodikisht prane AKEP. Jane perdorur raportet statistikore te publikuara nga AKEP ne [www.akep.al](http://www.akep.al) si dhe komunikimet zyrtare midis MITIK dhe AKEP.

#### Zyrtari përgjegjës

Irena Malolli, Drejtor në Drejtorine e Strategjise dhe Plan Veprimit, në Agjencinë Kombëtare të Shoqërisë së Informacionit, email: irena.malolli@akshi.gov.al, telefon: 2277750. Ai/ajo do të sigurojë që të vijë fluksi i të dhënave dhe që Indikatori të rifreskohet dy herë në vit.

## Indikatoret - Objektivi 2

#### Përkufizim i termave

#### Indikatori 1: Shkalla e ofrimit te sherbimeve publike ne menyre interaktive: Është Indikatori qe tregon sa perqind e sherbimeve publike baze te qeverisjes elektronike ofrohen ne nivelin maksimal te ofrimit interaktiv te tyre.

#### Burimi i të dhënave

Në përgjithësi agjencia është përgjegjëse për nxjerrjen e ketij Indikatori mbi bazen e te dhenave te raportuara nga ofruesit direkt të shërbimeve, dmth ministrite e linjes dhe/ose autoritetet e tjera vartese te tyre.

#### Zyrtari përgjegjës

Irena Malolli, Drejtor në Drejtorine e Strategjise dhe Plan Veprimit, në Agjencinë Kombëtare të Shoqërisë së Informacionit, email: irena.malolli@akshi.gov.al, telefon: 2277750. Ai/ajo do të sigurojë që të vijë fluksi i të dhënave dhe që Indikatori të rifreskohet dy herë në vit.

#### Indikatori 2: Indeksi i gadishmerise se qeverisjes elektronike sipas UNPAN: Është Indikatori qe mat ne menyre relative gadishmerine e realizimit te qeverisjes elektronike bazuar ne disa nentregues.

#### Burimi i të dhënave

Raporti periodik i i publikuar nga Departmenti Ekonomik i UN. (Burimi: UN e-government Survery Report 2008 dhe Report 2010).

#### Zyrtari përgjegjës

Irena Malolli, Drejtor në Drejtorine e Strategjise dhe Plan Veprimit, në Agjencinë Kombëtare të Shoqërisë së Informacionit, email: irena.malolli@akshi.gov.al, telefon: 2277750. Ai/ajo do të sigurojë që të vijë fluksi i të dhënave dhe që Indikatori të rifreskohet dy herë në vit.

*Objektivi 3:* Permiresimi i cilesise dhe sasise se informacionit te disponueshem per marrjen dhe perpunimin e informacionit dhe sherbimeve publike online duke synuar rritjen e pjesemrrjes se qytetareve dhe pergjegjshmerine e administrates publike

#### Indikatori 1: Treguesi i pjesëmarrjes elektronike. Është Indikatori që mat në mënyrë relative pjesëmarrjen në qeverisjen elektronike bazuar në disa nëntregues si e-informimi, e-konsultimi dhe e-vendim marrja. Ky tregues nxirret në mënyrë periodike nga UN.

Burimi: Raporti periodik i i publikuar i Departmentit Ekonomik të UN. (Burimi: UN e-government Survery Report 2008 dhe Report 2010).

#### Zyrtari përgjegjës

Irena Malolli, Drejtor në Drejtorine e Strategjise dhe Plan Veprimit, në Agjencinë Kombëtare të Shoqërisë së Informacionit, email: irena.malolli@akshi.gov.al, telefon: 2277750. Ai/ajo do të sigurojë që të vijë fluksi i të dhënave dhe që Indikatori të rifreskohet dy herë në vit.

#### Indikatori 2: Çmimi i shportës të teknologjisë së informacionit dhe komunikimit: Është Indikatori që mat konsumin mujor individual për komunikimet telefoni fikse, telefoni celulare dhe akses në internet kundrejt të ardhurave mujore për frymë. Në mënyrë të permbledhur shpjegohet metodologjia e shportës së çmimeve TIK si më poshtë:

Shporta permban tri nenshporta si me poshte:

1. Nënshporta e Telefonisë Fikse përfshin:

Pagesën për pajtimin mujor + 30 thirrje lokale (15 thirrje në orën e pikut – 15 thirrje jo në pik) me kohëzgjatje 3’.

1. Nënshporta e Telefonise celulare përfshin:

25 thirrje dalëse (brenda rrjetit dhe jashtë rrjetit dhe tek një linje fikse. Shperndarja në kohe piku dhe jo piku, dhe në fundjave) në raporte te përcaktuara + 30 mesazhe SMS.

1. Nënshporta e Internetit broadband fiks përfshin:

Pagesën e pajtimit mujor për aksesin broadband.

Secila nga nënshportat pjesëtohet me të ardhurat Mesatare Mujore për frymë. Secila nga nënshportat ka një peshë të barabartë me 1/3 në shportën e çmimeve për TIK.

#### Burimi i të dhënave

Raportet periodike të publikuara nga ITU. (http://www.itu.int/newsroom/press\_releases/2010/pdf/PR08\_ExecSum.pdf)

#### Zyrtari përgjegjës

Irena Malolli, drejtor në Drejtorine e Komunikimeve Elektronike, ne Agjencine Kombetare te Shoqerise se Informacionit , e-maili:irena.malolli@akshi.gov.al , tel: 2277750. Ai/ajo do të sigurojë që të vijë fluksi i të dhënave dhe që Indikatori të rifreskohet dy herë në vit.

## Indikatori - Objektivi 4

#### Përkufizim i termave

#### Indikatori 1: Përqindja e ndërmarrjeve/bizneseve që përdorin internet: Është Indikatori që mat në përqindje numrin e ndërmarrjeve që përdorin internet kundrejt numrit të përgjithshëm të tyre.

#### Burimi i të dhënave

Ky tregues nuk është matur deri tani. Në vijim do të jëtë pjesë e vëzhgimeve periodike që INSTAT bën për biznesin.

#### Zyrtari përgjegjës

Për t’u përcaktuar. (INSTAT/AKSHI)

#### Indikatori 2: Përqindja e tregëtisë elektronike: Është Indikatori që mat në përqindje të ardhurat e krijuara përmes tregtisë elektronike kundrejt totalit të të ardhurave të biznesit.

#### Burimi i të dhënave

Ky tregues nuk është matur deri tani. Në vijim do të jëtë pjesë e vëzhgimeve periodike që INSTAT bën për biznesin.

#### Zyrtari përgjegjës

Për t’u percaktuar. (INSTAT/AKSHI).

1. Në mënyrë interaktive do të thotë që shërbimi ka arritur nivelin më të lartë të ofrimit të tij [↑](#footnote-ref-1)
2. Sipas raporteve periodike të UN [↑](#footnote-ref-2)
3. <http://www.itu.int/ITU-D/ict/publications/idi/2011/Material/MIS2011-ExceSum-E.pdf> [↑](#footnote-ref-3)
4. <http://www.itu.int/ITU-D/ict/publications/idi/2011/Material/MIS2011-ExceSum-E.pdf> [↑](#footnote-ref-4)